ขอถามหน่อยค่ะ พอดีว่าฝังเข็มมาตั้งแต่ปี 2557-2562 ฝังแบบ 5 ปีค่ะ แล้วปี 2562 เดือนกุมภาพันธ์ นัดเอาเข็มออก อยากถามว่า ถ้ามีอะไรกับแฟนก่อนที่จะเอาเข็มออกมีสิทธ์ท้องได้ไหมค่ะ กลัวว่าการปล่อยยาของยาฝังจะปล่อยออกมาน้อยเพราะใกล้ถึงวันเอาออกแล้วด้วย กลัวว่าจะท้องค่ะ
สวัสดีค่ะ หากเป็นยาฝังคุมกำเนิดชนิดที่คุมได้ 5 ปี ยาฝังก็จะช่วยป้องกันการตั้งครรภ์ได้ตลอด 5 ปีค่ะ ดังนั้น หากครบกำหนดถอดยาฝังคุมกำเนิดออกในเดือน ก.พ. 2562 ก็สามารถที่จะมีเพศสัมพันธ์ได้จนถึงเดือน ม.ค. 62 ค่ะ และเมื่อครบกำหนดในเดือน ก.พ. หลังจากนั้นประมาณ 1-3 เดือน การทำงานของรังไข่และการตกไข่ก็จะเริ่มกลับมาเป็นปกติ และมีโอกาสที่จะตั้งครรภ์ต่อได้ ดังนั้น หากยังไม่ต้องการที่จะตั้งครรภ์ เมื่อเริ่มเดือน ก.พ. ก็อาจใช้ถุงยางอนามัยร่วมไปด้วย และเมื่อถอดยาฝังคุมกำเนิดออกแล้ว ก็ให้เริ่มวิธีคุมกำเนิดอื่นๆ ต่อไปได้เลย หรืออาจเลือกฝังยาคุมต่อก็ได้ค่ะ